runetrust/blame-folketinget-dk huggingface dataset:
Katrine Robsøe (RV), 2021-03-23:
Altså, jeg synes jo, at balancen for mig ligger i, at der er rigtig mange andre dage, hvor man så ikke har fyrværkeri, og hvor man ved, at det er der ikke, medmindre der er givet særlige tilladelser til særlige arrangementer.
Derfor synes jeg, at balancen dér jo er, at vi naturligvis tager hensyn til alle dem, der bliver generet af det, men at vi også tager et hensyn til dem, der så synes, at det er en del af festen – at det er en del af det.
Susanne Zimmer (UFG), 2021-03-23:
Så har jeg tænkt på noget, som vi ligesom ikke har været inde på, og det er al den skrald, der ligger i byen og på landet, efter vi har haft nytårsaften.
Altså, det ligger jo alle steder.
Dels er det noget svineri, noget miljøsvineri, dels koster det jo også arbejdsløn at skulle få det samlet op.
Hvad mener ordføreren om det?
Katrine Robsøe (RV), 2021-03-23:
Jeg synes først og fremmest, at vi skal blive bedre til at synes, at vi jo også skal rydde op efter os selv efter nytår.
Det burde jo egentlig gælde som med alt andet, at vi samler op efter os selv.
Men jeg er da også enig i, at det ser herrens ud, når det ligger derude.
Victoria Velasquez (EL), 2021-03-23:
Tak, formand.
Det er ikke sådan med lovforslag, der både kan have lidt med retsområdet, dyrevelfærdsområdet, erhvervsområdet og alt muligt forskelligt at gøre.
Nå, jeg skal ikke trække det her længere ud.
Vi mener ikke, at der er nogen grund til, at privatpersoner skal fyre fyrværkeri af, og derfor er jeg også glad for, at vi i dag behandler et borgerforslag om netop det her spørgsmål.
Jeg kan dog godt høre, at der ikke nødvendigvis er den store opbakning her i salen til ligefrem at lave et decideret forbud, men mon ikke vi under udvalgsbehandlingen af det her forslag i hvert fald kan finde en eller anden måde at ramme den rigtige balance på, altså netop i forhold til at tage højde for, at soldater, der er kommet hjem fra krig, mærker konsekvenserne af det, eller at dyr mærker konsekvenserne af det.
Måske kan vi blive enige om at finde en måde at begrænse brugen af fyrværkeri på, så det ikke har de store konsekvenser som den måde, det bliver brugt på i dag, har.
Det kan godt være, at der i dag kun er ganske få dage omkring nytår, hvor det er tilladt at antænde fyrværkeri, men perioden, hvor man kan købe fyrværkeri, er jo meget længere, og det betyder så også desværre i praksis, at der bliver affyret raketter og andre ting uden for perioden.
Det tror jeg alle her kan bekræfte – ellers kan det være, man skal have et høreapparat.
Og her taler jeg altså ikke kun om ulovlige kanonslag, der generelt er et stort problem, især blandt unge mennesker – det er et særskilt problem, som vi skal have løst – men konkret har vi et problem med lovligt fyrværkeri, som småbørnsfamilier jo hygger sig med at fyre af ude på villavejen eller i haven uden for den lovlige periode.
Der kunne en løsning være at begrænse den periode, man kunne købe fyrværkeriet i.
Det kan vi jo se nærmere på i udvalgsbehandlingen.
I forhold til de miljøskadelige og dyreetiske hensyn kunne man også kigge på, om det virkelig er nødvendigt, at man kan fyre raketter af alle steder i Danmark.
Man kunne indføre nogle bredere beskyttelseszoner end dem, som vi har nu, eller omvendt kunne man måske sige, at vi faktisk har nogle zoner, hvor man godt må fyre fyrværkeri af, for ligesom på den måde at skade miljøet og dyrene
mindst muligt
Der i hvert fald mange muligheder for, hvordan vi fremadrettet kan gøre det bedre, end vi gør i dag, og jeg ser frem til den videre debat om det.
Susanne Zimmer (UFG), 2021-03-23:
Ja, tak til ordføreren, og tak for at udtrykke en holdning, som jeg sagtens kan dele.
Og jeg tænker, at den idé med at lave centrale affyringssteder, så man ved, hvor det er, godt kunne have sin gang på jord.
For hvis man nu ser på soldater, som har været udsendt i krig og har pådraget sig posttraumatisk stress, så er der ligesom ikke nogen muligheder for at tilgodese det, medmindre man har nogle områder, som de kan flytte sig væk fra.
Er ordføreren ikke enig med mig i det?
Victoria Velasquez (EL), 2021-03-23:
Men jeg tror, at man kan lande en god måde at gøre det på, så man f.eks. som veteran, der har krigstraumer, har mulighed for at tage fra væk fra det sted.
Så ja, jeg tror godt, at det vil kunne lade sig gøre at lande den.
Anne Honoré Østergaard (V), 2021-03-23:
Tak for ordet.
Først og fremmest vil jeg gerne takke Dansk Folkeparti for at rejse denne vigtige sag om at sikre, at danske og udenlandske netbutikker og onlinemarkedspladser er underlagt de samme regler, hvad angår forbrugerbeskyttelse.
Det er et område, som Venstre også har stort fokus på.
Der skal ikke herske tvivl om, at vi i Venstre har stor sympati for beslutningsforslaget.
Alle danske forbrugere skal kunne være trygge, når de køber varer på nettet.
Det er derfor ikke rimeligt, at onlinemarkedspladser tillader, at forhandlere fra Kina og andre asiatiske lande sætter deres varer til salg uden at tjekke, om de lever op til EU's regler, og uden at have ansvar over for forbrugerne.
Det kan i sidste ende sætte forbrugernes liv og helbred på spil, og vi har allerede set skrækkelige eksempler med pc-batterier, der pludselig bryder i brand, og legetøj med et skadeligt kemisk niveau eller kvælningsrisiko.
Det er skræmmende læsning, når Forbrugerrådet Tænk kan vise, at 66 pct. af de testede produkter fra de kendte onlinemarkedsplatforme fejlede i test.
Det drejer sig bl.a. om røgalarmer, der ikke kunne advare om brand, lyskæder, der gav stød, og legetøj til små børn, hvor det var let at sluge batterierne.
I Venstre deler vi derfor Dansk Folkepartis bekymring for, at disse selskabers lovovertrædelser i sidste ende kan føre til tab af danske arbejdspladser og butiksdød.
Der er ikke tvivl om, at regeringen ikke har gjort nok på området.
Jeg har selv tidligere stillet spørgsmål til erhvervsministeren om sagen, hvor svaret var, at regeringen arbejder på, at der på onlinemarkedspladser sælges færre produkter, der ikke lever op til reglerne for produktsikkerhed.
Det er i Venstres øjne slet ikke tilstrækkeligt, at regeringen kun vil arbejde for, at der sælges færre farlige produkter.
Det skal simpelt hen slet ikke være muligt eller lovligt at kunne sætte farlige produkter til salg til danske forbrugere.
Derfor ser Venstre det heller ikke som en løsning blot at forpligte onlinemarkedspladser til at fjerne farlige varer hurtigere; det er alt for sent i processen.
Og danske forbrugere skal ikke risikere at blive forsøgskaniner for skadelige produkter.
Venstre har derfor stor sympati for Dansk Folkepartis forslag, og Venstre har den holdning, at problemet skal løses gennem EU med et højt ambitionsniveau.
Det skal simpelt hen slet ikke være muligt eller lovligt at kunne sætte farlige produkter til salg til danske forbrugere.
Venstre ser frem til udvalgsbehandlingen.
Det, som jeg er bange for, er jo, at regeringen kommer derned og så handler for lidt, for sent og for uambitiøst.
Så derfor er det bare lige, jeg prøver på at finde ud af, hvor ambitionsniveauet er hos regeringen.
Ja, nu har jeg fået ministeren til at sige, at vi går derned med et forhandlingsmandat, hvor vi vil have nul fejl i produkter, og de ikke skal sættes på.
Vil man, når det drejer sig om sådan en platform, også arbejde direkte for, at det, når det hele står på dansk skrift, så kan ses, at her er du ikke beskyttet af EU?
Det er egentlig bare det.
Vil man arbejde for det?
Kom så.
Malte Larsen (S), 2021-03-23:
Jeg synes bestemt, jeg hørte ministeren sige, at vi går til EU for at arbejde for, at det her ikke kan lade sig gøre i fremtiden.
Hvis vi nu her i landet stiller nogle meget skarpe krav, som gør, at vores egne virksomheder ikke må handle med et produkt, som man gerne må handle med i EU – jeg har ikke fantasi til at forestille mig, hvad det måtte være, men jeg lytter mig selvfølgelig til, at det er en mulighed, der er – så kommer vi jo til at stille os selv ringere end øvrige europæiske virksomheder.
Lars Boje Mathiesen (NB), 2021-03-23:
Jo, men det er jo ikke det, der tales om her.
Her tales der jo om, at man skal leve op til de nuværende regler, som der er i Danmark for udenlandske virksomheder.
Så det er jo ikke en forringelse af de danske vilkår, at udenlandske virksomheder skal leve op til de vilkår, som er i Danmark.
Så det var jo ikke lige det, som jeg spurgte om.
Men jeg spørger om, hvordan det forringer danske virksomheders konkurrencevilkår, at udenlandske virksomheder skal leve op til de regler, som vi har i Danmark på nuværende tidspunkt.
Hans Kristian Skibby (DF), 2021-03-23:
Jeg er selvfølgelig drønærgerlig over, at de svar, man får fra både Venstre og Socialdemokraterne, er, at vi bare skal have mere EU.
Altså, i mange af de andre EU-lande har man desværre mere EU, end vi har i Danmark.
I sådan et land som Tyskland, hvor man jo f.eks. har fået Amazon ind på markedet, oplevede man i løbet af et år, at det tog omkring 24 pct. af detailhandelen.
Det, der er problemet, er jo, at vi står herinde og snakker og snakker, og at virksomhederne bliver konkurreret ud af banen.
Og det bliver ikke bedre af, at der kommer endnu flere multinationale udenlandske markedsplatforme, som går ind og overtrumfer den lovgivning, vi har i Danmark.
Der er det her forslag jo absolut en forbedring af de danske virksomheders konkurrencesituation i forhold til deres konkurrenters i andre lande.
Anne Honoré Østergaard (V), 2021-03-23:
Nu ved jeg ikke helt, hvad ordføreren har hørt Venstre sige, men vi har i hvert fald sagt, at vi har meget stor sympati for det her forslag.
At vi så er store fortalere for EU, skyldes jo, at vi med al ære og respekt for det dejlige land, vi lever i, simpelt hen ikke tror, at vi som et lille land kan gøre pokkers meget ved Wish, som er en af verdens helt store platforme og har flere milliarder produkter.
Og hvad gør vi så?
Vi kan gå ned i store EU, og der kan vi forhandle, og det er også derfor, jeg er yderst interesseret i, hvad ministeren går derned med, hvilket forhandlingsmandat, hvilket ambitionsniveau han går derned med.
Og jeg tror, at hvis man spørger ministeren om, hvem der har stillet flest spørgsmål om forhandlingsniveauet på det her område, er svaret ikke DF, men Venstre.
Hans Kristian Skibby (DF), 2021-03-23:
Jamen det er da fint at stille mange spørgsmål.
Hvad nytter det at stille en masse spørgsmål og sige, at nu skal vi ned i EU og nu tager vi den store høje hat på?
Problemet jo lige her uden for døren, og det synes Venstre så åbenbart bare skal imødegås med en masse spørgsmål, og så skal ministerens embedsmænd sidde og skrive på gamle skrivemaskiner og alt muligt andet og give svar på det.
Hvad nytter det?
Malte Larsen (S), 2021-03-23:
Jeg hæfter mig ved, at den stærkeste måde, vi kan løse det her på, er ved at sikre, at der ikke kan komme farlige produkter ind i Europa, og at vi den vej rundt har styr på det hele.
Hans Kristian Skibby (DF), 2021-03-23:
Ja, nogle vil måske bruge ordet naiv i stedet for, vil jeg tillade mig at sige i den her sag, for ministeren bruger jo sit svar til igen at fremhæve de danske virksomheders konkurrenceevne over for andre udenlandske internethandeludbydere.
Og det er en kende forfejlet
, synes jeg faktisk, for man kan jo ikke bruge de danske virksomheder som dem, der skal gå forrest i forhold til det.
Det er jo faktisk de danske butikker, der oplever en ganske urimelig og usund konkurrence, og så bruger ministeren det så som et argument for, at man skal sikre de danske virksomheder en bedre konkurrence, ved at vi skal afvente noget, der foregår andre steder end i Danmark.
Malte Larsen (S), 2021-03-23:
Jeg har jo selv seks børn, nogle af dem handler indimellem på internettet, og somme tider kommer der nogle mærkelige ting ind i mit hjem, og jeg har jo i lang tid undret mig over, at det overhovedet kunne lade sig gøre.
Ja, det var måske også en proces, der kunne have været sat i gang for mange år siden, at vi faktisk får begrænset det her.
Det er ikke sket.
Men jeg glæder mig over, at det, vi her er i gang med på EU-plan, trods alt gør, at vi kommer til at gå en mere sikker fremtid i møde.
Så spørger ordføreren, om jeg kan garantere noget.
Vi lever i en meget omskiftelig verden, hvor digitale forbrydere har en meget større fantasi og somme tider også kreativitet end nogen af os, der opfatter os som lovlydige borgere, nogen sinde kommer i nærheden af.
Så derfor vil det måske tit være sådan, at vi kommer halsende lidt bagefter.
Men jeg glæder mig over, at vi er i gang med at løse de her ting, og at regeringen arbejder aktivt på i EU, at vi kommer igennem med en bedre lovgivning.
Anne Honoré Østergaard (V), 2021-03-23:
Som jeg også sagde til ministeren tidligere, er vi jo i vores parti enige i, at det her er et EU-anliggende.
Men vi er stadig væk lidt bekymrede for ambitionsniveauet, og jeg har ikke flere spørgsmål til ministeren, så nu får ordføreren i stedet for nogle fra min lange række af spørgsmål.
Det er bare lige sådan for, at man er med på det.
For vi kan jo tage eksemplet med platformen Wish – jeg tror, vi alle sammen kender den – som sælger slankepiller, tandplejeprodukter, elektronik, kosmetik, legetøj og meget mere, altså alt sådan noget i den der dur, og meget af det lever ikke op til lovgivningen.
Et er, at det måske ikke virker, men noget andet er, at det kan være direkte farligt.
Hvis man som forbruger går ind og køber det, kan man se, at det står på dansk, og man kan simpelt hen ikke se, at det her er noget udenlandsk noget, som ikke er farligt, eller som er noget værre noget.
Derfor vil jeg ligesom høre: Kan vi ikke godt sætte barren højere?
Altså, vil regeringen arbejde for, at forbrugerne som minimum skal oplyses om, at de ikke er beskyttet af EU-reglerne, når de går ind og handler de her steder?
Simon Kollerup (S), 2021-03-23:
Jamen det handler jo om, at hvis man gennemfører det her B-forslag, rammer man danske virksomheder, men ikke de andre.
Og det er derfor, jeg siger, at jeg udmærket forstår intentionen, og jeg tror faktisk, at vi deler den – eller rettere sagt: det gør vi, for det kan jeg jo høre at vi gør – men B-forslaget er bare ikke det rigtige svar på det.
Det betyder, at dér, hvor man godt kan finde ud af at lave ordentlige produkter, og det er bl.a. i Danmark, vil man så få en konkurrencefordel.
Så man skal ikke være i tvivl om, at vi også arbejder for de danske virksomheder i den her sag.
Anne Honoré Østergaard (V), 2021-03-23:
I Venstre deler vi ministerens holdning til, at det her er noget, man skal ordne nede i EU.
Men nu hørte jeg lige ministeren sige det igen: Der skal sælges færre farlige produkter.
Vi har jo i Venstre stillet en række spørgsmål til ministeren på lige netop det her område, og jeg forstår ikke ambitionsniveauet hos ministeren, altså at der skal sælges færre farlige produkter.
I Venstre mener vi, at der skal sælges nul farlige produkter på de her onlinemarkedsplatforme.
Så vil ministeren sige, om det er færre produkter, der skal sælges, eller om ambitionsniveauet er på højde med Venstres, og at det er nul produkter, som ministeren tager ned i EU og forhandler en aftale hjem om?
Simon Kollerup (S), 2021-03-23:
Selvfølgelig skal der ikke sælges farlige produkter, for det jo ligger i ordet, at farlige produkter er farlige.
Jeg var ude at se en legetøjsbutik her i Danmark – det var sådan en nethandelsbutik – hvor de sagde, at problemet med noget af alt det her billige bras, du kan købe rundtomkring, er, at det måske nok er billigt, men hvis du har sådan noget legetøj, som der er for lang en snor på, så kan dit barn blive kvalt.
Sådan noget skal jo ikke sælges herhjemme.
Jeg kunne så lægge dertil, at vi rent faktisk rykker på den her dagsorden.
Det er jo vores sikkerhedsstyrelse, og med »vores« mener jeg vores fælles her i Esbjerg, som er nogle af dem, man på europæisk plan virkelig kigger til, i forhold til at screene nettet for farlige produkter og så få hevet dem ned af hylderne, om man så må sige.
Så her skal vi holde et højt ambitionsniveau; vi skal gå foran, og det gør vi allerede.
Det gode er så, at det også er til gavn for ordentlige danske virksomheder, for de kan godt finde ud af at producere legetøj, hvor børn ikke kan blive kvalt.
Anne Honoré Østergaard (V), 2021-03-23:
Nu hørte jeg jo, at ministeren til den tidligere ordfører sagde »færre«; nu hører jeg ministeren sige, at der ingen farlige produkter skal være.
Det er jo sådan lige nu, at hvis man er europæisk onlinemarkedsplatform, skal man jo leve op til de produktsikkerhedskrav, som vi har her i landet og i EU, men det skal de ikke, når de kommer udefra.
Så kan ministeren være enig i, at der skal være nul farlige produkter?
Vi skal ikke vente på, at ulykken sker, før vi piller produkterne af.
Vi skal have nul farlige produkter solgt på onlinemarkedspladser – og det er det forhandlingsmandat, ministeren tager ned til EU med.
Simon Kollerup (S), 2021-03-23:
Jeg deler ambitionen, som Venstres ordfører her nævner, og i det ligger jo også, at hvis man vil ned på nul, så bliver der også færre produkter.
Jeg har det sådan, at alle skal overholde de regler, der er om produktsikkerhed.
Selvfølgelig er det svært at håndtere uden for EU, men derfor skal vi da ikke kaste ambitionerne over bord – dem skal vi beholde intakte – og jeg kan næsten høre, at vi deler ambitionsniveauet her.
Hans Kristian Skibby (DF), 2021-03-23:
Jeg vil gerne spørge ordføreren lidt om det, som ordføreren var inde på, og som ministeren også var inde på, i forhold til at man fra regeringens side og fra Socialdemokraternes side jo hæfter sig meget ved, at der nu i værktøjskassen bliver nogle flere muligheder for øget kontrol og for at bekæmpe svig.
Jeg vil gerne spørge ordføreren, om ordføreren er bekendt med, hvor mange ekstra midler der sættes af, ikke bare i forhold til at sikre, at reglerne omkring en forbedret kontrol er til stede, men at der også leveres flere kontroltimer.
Derudover vil jeg også gerne spørge ordføreren i forhold til den sanktionering, som man så kan forvente i de sager, hvor der måtte findes svindel.
Hvordan stiller Socialdemokraterne sig til den sanktionering, som der så skal være, og det, som vi jo allerede nu ved, altså at mange af de her bøder ender med ikke at blive betalt?
Hvordan vil Socialdemokraterne sikre, at de tre elementer bliver forbedret?
Malte Larsen (S), 2021-03-23:
Det er jo i hvert fald helt sikkert, at det har været en del af den indsats, som vi har ønsket, og som vi er gået til valg på, og som også er leveret sidenhen, at vi f.eks. på momsområdet afsætter flere medarbejdere i Skattestyrelsen til at kontrollere, at det her arbejde med, at momsen rent faktisk bliver indbetalt, også kommer til at fungere.
For ordføreren har jo fuldstændig ret i, at hvis man sætter regler op uden at ville sanktionere dem, så kan det være lige meget.
Hans Kristian Skibby (DF), 2021-03-23:
Det vil så sige, at ordføreren mener, at der er sat ekstra ressourcer af øremærket til den her øgede kontrol efter de nye regler, og at der også er sat ekstra midler af i forhold til at sanktionere i de konkrete sager, som vi ved der vil komme?
Malte Larsen (S), 2021-03-23:
Det, som jeg siger, er, at Skattestyrelsen bliver styrket med yderligere 1.000 medarbejdere over en 4-årig periode, efter en meget lang årrække, hvor man jo systematisk har forsøgt at save benene over på vores skattevæsen, sådan at kontrol var ikkeeksisterende, og at befolkningen på et tidspunkt vil miste tilliden til et af de grundlæggende elementer under vores velfærdssamfund.
Det har vi lavet om på, fordi vi ønsker at styrke tilliden til, at tingene kan lade sig gøre.
Så udfordrer ordføreren mig på enkeltområder.
Der er jeg jo ikke i stand til at sige, om det præcis er her eller andre steder, kontrollen kommer til at foregå, men den skal selvfølgelig foregå på en måde, så vi alle sammen kan være trygge ved det, der skal ske.
Tak for ordet.
Og tak til forslagsstillerne, der med forslaget ønsker at sikre forbrugerbeskyttelse og gode konkurrencevilkår for danske handelsvirksomheder.
Det er vi jo fuldstændig enige i.
Forslagsstillerne problematiserer bl.a., at internationale online markedspladser formidler og sælger produkter, der ikke lever op til danske produktsikkerhedsregler og forbrugerregler.
Ligeledes påpeges det, at visse virksomheder omgår momsreglerne.
Socialdemokratiet er enig i de vigtige intentioner bag forslaget.
Udfordringen ved at opstille nationale regler er imidlertid, at det kan stille danske virksomheder dårligere på det indre marked, fordi meget handelsvirksomhed, herunder handel via netbutikker, i høj grad er grænseoverskridende.
Derfor mener vi, at den bedste tilgang til at sikre mere ensartet og effektiv håndhævelse er gennem EU-lovgivning.
Her er der for nylig igangsat forhandlinger af forordningen om et indre marked for digitale tjenester, som også ministeren var inde på.
Regeringen arbejder her igennem på at få fastsat større krav til online markedspladser til gavn for danske forbrugere.
For at sikre forbrugerbeskyttelse er det også vigtigt, at vi sætter ind over for salg af farlige og ulovlige produkter fra tredjelande, der sælges til europæiske forbrugere.
Derfor har regeringen en ambition om, at der ikke skal kunne bringes produkter i spil på det europæiske marked, som der ikke kan placeres et ansvar for.
Sluttelig vil jeg bemærke om den udfordring, forslagsstillerne nævner, i relation til virksomheder, der omgår momsreglerne, at der jo til sommer træder nye momsregler i kraft, som har til formål at skabe fair konkurrencevilkår og reducere momsundgåelse og -svig.
Grundet den grænseoverskridende karakter af handel på online markeder bakker Socialdemokratiet derfor op om, at regler, der skal regulere, og som påvirker den digitale økonomi, fastsættes på EU-niveau.
Af hensyn til ikke at stille danske virksomheder ringere på det indre marked ved at opsætte nationale regler støtter Socialdemokratiet derfor ikke forslaget.
Hans Kristian Skibby (DF), 2021-03-23:
Det er da alt sammen fyrværkeri; efter min bedste vurdering er det alt sammen fyrværkeri.
Og jeg synes da, det er vigtigt, at når vi nævner de ting, som giver de store problemer, altså dem, som vi godt kunne se formålet med måske at lave forbud mod, skal vi jo også se på alle de typer fyrværkeri, som slet, slet ikke indebærer nogen form for risiko i forhold til anvendelse, og det hører de her eksempler jo ind under.
Så jeg synes da, det giver god mening.
Susanne Zimmer (UFG), 2021-03-23:
Tak til ordføreren.
Jeg glæder mig over, at ordføreren anerkender idéen bag borgerforslaget, men kæden hopper lidt af, når ordføreren så går over til at snakke om stjernekastere.
Jeg synes måske ikke, det virker særlig anerkendende.
Hvad er baggrunden for, at ordføreren nævner stjernekastere?
Peter Skaarup (DF), 2021-03-23:
Tak, og tak til hr. Jan E. Jørgensen for ordførertalen her.
Når jeg lige vil spørge hr. Jan E. Jørgensen om noget angående minimumsstraffe, er det, fordi der flere gange bliver sagt, at minimumsstraffe ikke er en god løsning.
Det er ikke det, man ønsker, og det vil man ikke være med til.
Til gengæld synes man, det er fint, at der er et udvalgsarbejde, der skal tage stilling og vurdere frem og tilbage på det her spørgsmål.
Men nu er det jo sådan, at vi har minimumsstraffe i dag.
Vi har jo f.eks. minimumsstraffe med hensyn til besiddelse af skydevåben.
Derfor vil jeg godt spørge om følgende: Hvis det er så galt og forkert og urimeligt med minimumsstraffe og domstolene skal afgøre det, betyder det så, at man har fortrudt, at man sammen med bl.a. Dansk Folkeparti – vi krævede det jo faktisk – hævede minimumsstraffen til 2 års fængsel for besiddelse af skydevåben for bl.a. at komme omkring de bander, som gør gaderne utrygge?